Többtucatnyian haltak meg az utóbbi napokban a szudáni tüntetéseken | Külföldi hírek | Szeged - delmagyar.hu
Emlékszik a készülék a páciensre
Külföldi hírek > Többtucatnyian haltak meg az utóbbi napokban a szudáni tüntetéseken Többtucatnyian haltak meg az utóbbi napokban a szudáni tüntetéseken
mti	2013.09.26. 18:58
Legalább 30-an vesztették életüket az utóbbi három nap kormányellenes tüntetései során Szudánban kórházi források, valamint az áldozatok hozzátartozóitól származó csütörtöki értesülések szerint.	Az üzemanyagár-támogatás megszüntetése miatt tiltakozó aktivisták eközben újabb tüntetéseket hirdettek csütörtökre Kartúmba, ahol a biztonsági erők reggel óta jelen vannak a nagyobb csomópontoknál. A hatóságok katonákat vezényeltek a fontosabb intézményekhez és benzinkutakhoz, illetve a hadsereg megerősítette állásait a kartúmi főhadiszállásai körül és az egyetem utcája mentén, az elnöki palota közelében is. Az AP amerikai hírügynökség beszámolója szerint a tüntetők felgyújtottak 20 benzinkutat a szudáni fővárosban és máshol az országban, valamint lángba borítottak több rendőrőrsöt is. A rendőrség a Vörös-tenger partján fekvő és az ország legfontosabb kikötőjének otthont adó Port Szudán városában könnygázt vetett be tüntetők egy csoportja ellen, akik a rezsim távozását követelték szemtanúk szerint. Kartúmot kedd este óta bénítják meg a demonstrációk. Az Egyesült Államok kartúmi nagykövetsége felszólította a feleket, hogy tartózkodjanak az erőszaktól, és felhívta a figyelmet a szabadságjogok, valamint a békés gyülekezés jogának tiszteletben tartására. A szudáni hatóságok rendelkezése értelmében az oktatás szeptember 30-áig szünetel a zavargások miatt. Helyi források szerint a fővárosban csütörtökön továbbra sem lehetett csatlakozni az internetre, de egyelőre nem tudni, hogy ennek az oka hatósági intézkedés vagy műszaki probléma. Kapcsolódó cikkek:Feladja magát a demonstráló RichárdFekete és kockás tiltakozás készül: a gyerekek a használati utasítást sem értik˝Lásd meg az embert˝ mottóval tartottak demonstrációt BudapestenÚjra utcára vonulnak a tanárokTiltakoznak az erőszak ellen
NépszerűHát szabad így parkolni?Régi mozdonyát vezethette utolsó útján a masinisztaMilliókat bukhat Pápai Joci, aki megnyerte A Dal-tTizenöt éve hozzák vissza a 80-as éveketFarkas Sándor már azt sem nagyon tudja, mije vanHalle Berry meztelenül csobbant az Oscar-gála után - videó
Külföldi hírek > Többtucatnyian haltak meg az utóbbi napokban a szudáni tüntetéseken Önnek ajánljuk93 éves auschwitzi őr ellen emeltek vádat NémetországbanA 93 éves Hans Lipschis az ügyészség szerint bűnsegéd több mint tízezer fogoly meggyilkolásában. Tovább olvasomBetöltés